Iustinus Febronius
Iustinus Febronius, sive vulgo Ioannes Nicolaus ab Hontheim, natus die 27 Ianuarii 1711 Treveris et mortuus die 2 Septembris 1790 in castello Montis Quintini in hodierna Belgica, erat episcopus Myriophytensis in partibus, suffraganeus episcopi Treverensis, historicus et theologus.

Studia fecit in universitatibus Treverorum et Lovanii.

Auctor est doctrinae cui nomen Febronianismus.

Epitaphia 
Manent duo lapides sepulchrales cum epitaphiis.
Primus in ecclesia Trevirensi super tumbam, alter in coenotapho in ecclesia Montis Quintini in Belgica.

In ecclesia Treverensi 

IOANNES.NICOLAUS.AB.HONTHEIM.
EPISCOPUS.MYRIOPHITANUS.
SUFFRAGANEUS.TREVIRENSIS.
DOMINUS.IN.MONTQUINTIN.COUVREUX.ROUVROIS.DAMPICOURT.
POST.SEXAGENTA.ET.ULTRA.ANNORUM.LABORES.
REQUIEM.QUAESIVIT.ET.HIC.INVENIT.
NATUS.27.IANUARII.ANNO.MDCCI. 
OBIIT.DIE.2.SEPTEMBRIS.MDCCXXXX.
TANDEM.LIBER.TANDEM.TUTUS.TANDEM.AETERNUS.
R.I.P.

In ecclesia Montis Quintini 

 HIC.
 IN.CASTRO.OBIIT.
 II. SEPTEMBR.ANN.MDCCXC.
 IOANNES.NICOLAUS.AB.HONTEIM.
 EPISCOPUS. MYRIOPHITANUS.
 SUFFRAGANEUS.TREVIRENSIS.
 DOMINUS.IN.MONTQUINTIN.
 CONDOMINUS.IN.DAMPICOURT.
 ET.
 ROUVROIX.
 TREVIRIS.XXVII.IAN.MDCCI.NATUS.
 IBIDEM.BIDUO.POST.MORTEM.TUMULATUS.
 IN.PROSPERIS.ET.ADVERSIS.
 SEMPER.SIBI.PRAESENS.
 AMICUS.CONSTANS.
 PRUDENS.ET.
 PIUS.
 PATER.SUORUM.
 PATER.PAUPERUM.
 PATRUE.
 AVE.ATQUE.VALE.
 R[equiescas].I[n].P[ace].

Eius Nepos et heres Iohannes Iacobus de Hontheim, natus Treveris die 4 decembris 1741 mortuus in vico montis Quintini (Montquintin) die 3 Mai 1821, ponendum curavit.

Eius scripta 
 Historia Trevirensis diplomatica, Treveris, 1750, 3 volumina.
  Prodromus Treveris, 1757, 2 volumina.
  De statu Ecclesiae et legitima potestate Romani pontificis liber singularis, Francofurti, 1763. (Sub nomine Iustini Febronii)

Theologi
Iansenistae
Nati 1711
Mortui 1790
Eruditi Germaniae
Episcopi Myriophytenses
Alumni Universitatis Treverensis
Alumni Studii Generalis Lovaniensis